s energetickým certifikátom A1
Pri stavbe tohto domu sme použili moderné stavebné postupy a technológie (betónový monolit so strateným debnením). Základy stavby sú odizolované penovým sklom s odvetraním, čo zabezpečuje dobrú stabilitu a izoláciu proti zemnému vlhku. Vďaka takémuto postupu vieme zabezpečiť maximálnu presnosť, kompaktnosť a trvácnosť stavby. Monolitický polymérbetón má vysokú kumulačnú schopnosť, čo je základný predpoklad pre nízkoenergetické domy.
A1 energetický certifikát tohto domu vám zaručuje minimálne náklady na bývanie. Dom má výborné tepelnoizolačné vlastnosti a vlastnú rekuperáciu vzduchu. V celom dome je samostatné podlahové vykurovanie v každej miestnosti.
Tieto moderné rodinné domy s tromi bytovými jednotkami sú postavene technológiou betónového monolitu za pomoci strateného debnenia o hrúbke 20cm. Fasáda domu je zateplená 20cm hrubým polystyrénom. Okenné výplne sú plastové 6 komorové okná s trojsklom, hodnota (U) celého okna je priemerne Uw=0,88 W/m2K . Strecha domu je železobetónová doska zateplená zvrchu strešným polystyrénom zn. Austrotherm o hrúbke 30 cm a pokrytá kvalitnou strešnou fóliou Fatrafol. Každý byt ma samostatnú terasu s osvetlením a elektrickou markízou a vodovodnou prípojkou. Každý byt obsahuje aj exteriérové žalúzie zn.PLASTEX.
Vykurovanie je zabezpečené elektrickým podlahovým kúrením zn. INTERCLIMA so samostatnou reguláciou teploty v každej miestnosti. Ohrev TÚV je zabezpečený elektrickým boilerom zn. ELIZ. Každý byt tak isto obsahuje aj rekuperáciu vzduchu zn. VAILLANT, nakoľko je stavba certifikovaná energetickou triedou A1. V každom byte je dátový rozvod s rozvádzačom. Podlahy sú pokryte kvalitnými parketami zn. KRONO, interiérové dvere a zárubne sú od českého výrobcu BERGEN. Všetky kúpeľne majú osadené kvalitný taliansky a španielsky obklad zn. LEONARDO a BALDOCER. Všetky toalety sú zn. GEBERIT a sanitárne prvky ako batérie sú zn. GROHE. V domoch sú urobené vnútorné rozvody na internet a TV.